Winkeleienaar doodgeskietŉ Winkeleienaar is Saterdag tydens ŉ rooftog in Boksburg aan die Oos-Rand doodgeskiet. Lt.kol. Lungelo Dlamini, woordvoerder van die polisie, sê drie mans het geld van die winkeleienaar geëis voor hulle hom in die bolyf geskiet en van die toneel gevlug het. Die winkeleienaar is op die toneel dood verklaar. “Twee van die drie verdagtes, tussen 25 en 28 jaar oud, is later by ŉ vlooimark in hegtenis geneem.” Dlamini sê die polisie soek steeds na die derde verdagte. Hy sê een van die verdagtes wat reeds in hegtenis geneem is, word ook aan rooftogte in Bramley en die noorde van Boksburg verbind. Die verdagtes sal Maandag in die Boksburg-landdroshof verskyn.